Gaston Thorn

Gaston Egmond Thorn (født 3. september 1928 i byen Luxembourg i Luxembourg, død 26. august 2007) var en jurist og politiker fra Luxembourg, tidligere statsminister og president i Europakommisjonen fra 1981 til 1985.

Liv og virke 
Thorn var medlem av Europaparlamentet fra 1959 til 1969, og leder av det (liberale) Demokratiske partiet fra 1961. Han var utenriksminister i Luxembourg fra 1969 til 1980, statsminister fra 1974 til 1979 og finansminister fra 1977 til 1980. 

I 1980 ble han valgt til leder av Europakommisjonen, og han overtok offisielt etter Roy Jenkins 12. januar 1981. Han ble regnet som nær den franske presidenten Valéry Giscard d'Estaing, og generelt som en forsvarer av franske interesser i europeisk politikk. Selv om Thorn ikke blir regnet blant de sterkeste presidentene av Europakommisjonen, ble institusjonen mektigere også i hans presidentperiode, og han var med på å legge grunnlaget for den kraftige ekspansjonen og relanseringen som kom med etterfølgeren Jacques Delors.

Thorn gikk inn næringslivet etter å ha forlatt stillingen som Europakommisjonens president i 1985, men var også siden i europeisk og internasjonal politikk.

Referanser

Eksterne lenker 
 
 

Europakommissærer
Luxembourgske politikere
Presidenter for FNs generalforsamling
Personer fra byen Luxembourg